smcproject/ml-wiki-sentences huggingface dataset:
(1988), "Arms from The Soviet Union" , Iraq: a Country Study, Library of Congress ↑ ↑ ↑ ↑ David Kenneth Schenker, Dancing with Saddam: The Strategic Tango of Jordanian-Iraqi Relations ↑ ↑ Farrokh, Kaveh, 305 (2011) ↑ Farrokh, Kaveh, 304 (2011) 1 2 3 4 5 6 7 1 2 1 2 3 1 2 3 ↑ Hammond Atlas of the 20th Century (1999) P. 134-5 ↑ Dunnigan, A Quick and Dirty Guide to War (1991) ↑ Dictionary of Twentieth Century World History, by Jan Palmowski (Oxford, 1997) ↑ Clodfelter, Michael, Warfare and Armed Conflict: A Statistical Reference to Casualty and Other Figures, 1618-1991 ↑ Chirot, Daniel: Modern Tyrants : the power and prevalence of evil in our age (1994) ↑ "B J": Jacob Bercovitch and Richard Jackson, International Conflict : A Chronological Encyclopedia of Conflicts and Their Management 1945-1995 (1997) p. 195 1 2 Iran and Iraq remember war that cost more than a million lives 1 2 3 1 2 ↑ 1 2 3 ↑ ↑ ↑
ഇറിക്വി ദേശീയോദ്യാനം
ഇറിക്വി ദേശീയോദ്യാനം 1994 ൽ  123,000 ഹെക്ടർ ഭൂമി ഉൾപ്പെടുത്തി രൂപീകരിച്ച മൊറോക്കോ യിലെ ഒരു ദേശീയോദ്യാനമാണ്.
ഡ്രാ നദിയ്ക്കും സഗോറ , ടാറ്റ പ്രവിശ്യകളിലെ ആൻറി-അറ്റ്ലസ് താഴ്വരയിലെ കുന്നുകൾക്കുമിടയിലുള്ള പ്രദേശം ഈ ഉദ്യാനത്തിൽ ഉൾപ്പെട്ടിരിക്കുന്നു.
തെക്കൻ മൊറോക്കോയിലെ സാധാരണ മരുഭൂമിയുടെ ഭൂപ്രകൃതിയാണ് ദേശീയോദ്യാനത്തിനുള്ളത്.
ഇറാൻ പാർലമെന്റ് ഇംഗ്ലീഷ് വിലാസം https://ml.wikipedia.org/wiki/Iranian_Parliament
ഇറാന്റെ ദേശീയ നിയമ നിർമ്മാണസഭയാണ് ഇറാൻ പാർലമെന്റ് .
ഇറാൻ പാർലമെന്റ് പല പേരുകളിലും അറിയപ്പെടുന്നുണ്ട്.
പേർഷ്യൻ ഭാഷ യിൽ മജ്‌ലിസ് ശൂറ ഇസ്ലാമി  ( Persian : مجلس شورای اسلامی‎‎ Majles-e Showrā-ye Eslāmī) എന്നും എന്നും ഇസ്ലാമിക് കൺസൾറ്റേറ്റീവ് അസംബ്ലി, ഇറാനിയൻ മജ്‌ലിസ് അല്ലെങ്കിൽ മജ്‌ലിസ് (مجلس), പീപ്പ്ൾസ് ഹൗസ് (خانه ملت) എന്നീ പേരുകളിലും അറിയപ്പെടുന്നുണ്ട്.
നിലവിൽ 290 അംഗങ്ങളാണ് ഇറാൻ പാർലമെന്റിൽ ഉള്ളത്.
2000 ഫെബ്രുവരി 18ന് നടന്ന തിരഞ്ഞെടുപ്പ് വരെ 272 അംഗങ്ങളായിരുന്നു ഇറാൻ പാർലമെന്റിൽ ഉണ്ടായിരുന്നത്.
2000ലെ തിരഞ്ഞെടുപ്പ് മുതലാണ് അംഗ സംഖ്യ 290 ആക്കിയത്.
2016 ഫെബ്രുവരി 26നാണ് ഏറ്റവും അവസാനമായി തിരഞ്ഞെടുപ്പ് നടന്നത്.
2016 മെയെ 28ന് പുതിയ മജ്‌ലിസ് ചേർന്നത്.
ചരിത്രം സാമ്രാജ്യത്വ ഭരണത്തിൽ
ഇറാനിൽ ഇസ്ലാമിക വിപ്ലവം നടക്കുന്നതിന് മുൻപ്, 1906 മുതൽ 1979 വരെ ഇറാനിയൻ നിയമനിർമ്മാണസഭയുടെ ലോവർ ഹൗസ് എന്ന പേരിലായിരുന്നു മജ്‌ലിസ് അറിയപ്പെട്ടിരുന്നത്.
ഇക്കാലയളവിൽ ഇറാൻ ഉപരിസഭ സെനറ്റ് എന്നാണ് അറിയപ്പെട്ടിരുന്നത്.
1906ലെ ഇറാൻ ഭരണഘടനപ്രകാരം സൃഷ്ടിച്ചതാണ് ഇവ.
1906 ഒക്ടോബർ ഏഴിന് (ഇറാനിയൻ കലണ്ടർ പ്രകാരം : 1285 മെഹ്ർ 13ന്) ആദ്യ യോഗം ചേർന്നു.
ഷാ മുഹമ്മദ് റെസാ പഹ്‌ലവി അധികാരത്തിലെത്തിയ ഉടനെയായിരുന്നു ഇത്.
പഹ്ലവിയുടെ ഭരണ കാലത്ത് ശ്രദ്ധേയമായ ബില്ലുകൾ ഇറാൻ പാർലമെന്റ് പാസാക്കിയിരുന്നു.
അവയിൽ ഒന്ന് 1951 മാർച്ച് 15ന് പാസാക്കിയ എണ്ണ ദേശസാൽക്കരണ ബില്ലും 1967ൽ പാസാക്കിയ കുടുംബ സംരക്ഷണ ബില്ലുമാണ്.
കുടുംബ സംരക്ഷണ ബില്ലു പ്രകാരം വിവാഹ മോചന കേസുകളിൽ കുട്ടികളെ മാതാവിന്റെ സംരക്ഷണയിൽ വിടുന്നതടക്കമുള്ള അടിസ്ഥാനപരമായ പല അവകാശങ്ങളും സ്ത്രീകൾക്ക് ലഭിച്ചിരുന്നു.
1963വരെ ഇറാനിൽ സ്ത്രീകൾക്ക് വോട്ട് ചെയ്യാനോ പാർലമെന്റിലേക്ക് തിരഞ്ഞടുക്കപ്പെടാനോ അവകശാമുണ്ടായിരുന്നില്ല.
ഷാ പെഹ്ലവിയുടെ ധവള വിപ്ലവത്തിന്റെ ഭാഗമായിട്ടായിരുന്നു ഇത്.
എന്നാൽ, 21ആം നാഷണൽ കൺസൾറ്റേറ്റീവ് അസംബ്ലിയിൽ സ്ത്രീകൾക്ക് പ്രാതിനിധ്യം നൽകി.
1963 ഒക്ടോബർ ആറിനായിരുന്നു ഇത്.
ഇസ്ലാമിക് വിപ്ലവത്തിന് മുൻപ് അവസാനമായി പാർലമെന്റ് ചേർന്നത് 1979 ഫെബ്രുവരി ഏഴിനാണ്.
ഇസ്ലാമിക് റിപ്പബ്ലിക്കിൽ
1979ലെ ഇസ്ലാമിക് വിപ്ലവത്തിന് ശേഷം, ഇറാൻ സെനറ്റ് നിർത്തലാക്കി, പകരം ഗാർഡിയൻ കൗൺസിൽ പ്രാബല്യത്തിൽ വന്നു.
ഇത് ഇറാന്റെ നിയമനിർമ്മാണ സഭയിലെ അധോസഭയായി തുടർന്നു.
1989ൽ ഇറാൻ ഭരണഘടന ഭേദഗതി ചെയ്തു, നാഷണൽ കൺസൽറ്റേറ്റീവ് അസംബ്ലി, ഇസ്ലാമിക് കൺസൽറ്റേറ്റീവ് അസംബ്ലി ആയി മാറി.
ഇറാനിയൻ വിപ്ലവത്തിന് ശേഷം ഇറാൻ പാർലമെന്റിൽ ആറു പേർ അധ്യക്ഷൻമാരായിട്ടുണ്ട്.
1980 മുതൽ 1989 വരെ അധ്യക്ഷനായ അക്ബർ ഹശ്മി റഫ്‌സ്ഞ്ചാനിയാണ് ആദ്യ അധ്യക്ഷൻ, തുടർന്ന് 1989 മുതൽ 1992 വരെ മെഹ്ദി കറൂബി, 1992 മുതൽ 2000 വരെ അലി അക്ബർ നാതേഗ് നൂരി, 2000 മുതൽ 2004 വരെ രണ്ടാമതും മെഹ്ദി കറൂബി, 2004 മുതൽ 2008വരെ ഗുലാം അലി ഹദ്ദാദ് ആദിൽ, 2008മുതൽ അലി ലാറിജനി എന്നിവരാണ് പാർലമെന്റിന്റെ ചെയർമാൻമാരായിരുന്നത്.
2016ലെ തിരഞ്ഞെടുപ്പ്
2016ൽ തിരഞ്ഞെടുപ്പ് നടന്നത് രണ്ടു ഘട്ടമായാണ്.
2016 മാർച്ച് 26നാണ് ഇറാനിൽ അവസാനമായി ആദ്യഘട്ട തിരഞ്ഞെടുപ്പ് നടന്നത്.
രണ്ടാം ഘട്ടം ഏപ്രിലിലും നടന്നു.
31 പ്രവിശ്യകളിൽ നിന്നായി 290 സീറ്റുകളിലേക്കായി 12,000 സ്ഥാനാർത്ഥികളാണ് തിരഞ്ഞെടുപ്പിൽ രജിസ്റ്റർ ചെയ്തത്.
6200 സ്ഥാനാർഥികളാണ് തിരഞ്ഞെടുപ്പ് ഗോദയിൽ ഉണ്ടായിരുന്നത്.
പാർലമെന്റിലെ 290 അംഗങ്ങളിൽ 14 പേര് (4.8 ശതമാനം) ന്യൂനപക്ഷ സമുദായങ്ങളിൽ നിന്നുള്ളവരാണ്.
നാലു വർഷ കാലയളവിലേക്കാണ് അംഗങ്ങളെ തിരഞ്ഞെടുക്കുന്നത്.
അംഗങ്ങളിൽ എട്ടു ശതമാനം പേർ വനിതകളാണ്.
ആഗോള തലത്തിൽ വനിത പർലമെന്റ് അംഗങ്ങളുടെ ശരാശരി 13 ശതമാനമാണ്.
വിശ്വാസ വോട്ട് തേടാതെ തന്നെ കാബിനറ്റ് മന്ത്രിമാരെ പുറത്താക്കാൻ  പാർലമെന്റിന് സാധിക്കും.
ദുർനടപടികൾ ഉണ്ടായാൽ പ്രസിഡന്റിനെ ഇംപീച്ച് ചെയ്യാനും പാർലമെന്റിന് അധികാരമുണ്ട്.
മജ്‌ലിസിലേക്ക് മത്സരിക്കുന്ന സ്ഥാനർത്ഥികൾക്കും എല്ലാ നിയമനിർമ്മാണങ്ങൾക്കും ഗാർഡിയൻ കൗൺസിലിന്റെ അംഗീകാരം ലഭിക്കേണ്ടതുണ്ട്.
പാർലമെന്റ് അംഗങ്ങളിൽ നിന്ന് സ്പീക്കറേയും ഡെപ്യൂട്ടി സ്പീക്കറേയും പാർലമെന്റിന്റെ ആദ്യ യോഗത്തിൽ തന്നെ തിരഞ്ഞടുക്കും.
ഇവരുടെ കാലാവധി ഒരു വർഷമാണ്.
എല്ലാ ഓരോ വർഷവും ഏറെക്കുറെ എല്ലായ്‌പ്പോഴും മെയ് മാസത്തിലാണ് സ്പീക്കറെ തെരഞ്ഞെടുക്കുന്നത്.
നിലവിലെ സ്പീക്കറെ വീണ്ടും തിരഞ്ഞെടുക്കുകയോ പുതിയ ആളെ കണ്ടെത്തുകയോ ചെയ്യാം.
നിലവിലെ സ്പീക്കർ അലി ലാർജിയാനിയും പ്രഥമ ഡെപ്യൂട്ടി സ്പീക്കർ മസ്ഊദ് പേസെശ്കിയനും  രണ്ടാമത്തെ ഡെപ്യൂട്ടി സ്പീക്കർ അലി മൊതഹാരിയുമാണ്.
1979മുതൽ, ഇറാൻ സെനറ്റ് ഹൗസിലാണ് പാർലമെന്റ് യോഗം ചേർന്നിരുന്നത്.
1906 മുതൽ 1979 വരെ പഴയ ഇറാനിയൻ പാർലമെന്റ് കെട്ടിടം സ്ഥിതിചെയ്തിരുന്ന മധ്യ തെഹ്‌റാനിലെ ബഹറെസ്താൻ ചത്വരത്തിന് സമീപമാണ് പുതിയ പാർലമെന്റ് കെട്ടിടം പണിതിരിക്കുന്നത്.
നിരവധി ചർച്ചകൾക്ക് ശേഷം 200ലാണ് ഇതിന് അംഗീകാരം ലഭിച്ചത്.
പാർലമെന്റിന്റെ ആദ്യ സെഷൻ 2004 നവംബർ 16ന് പുതിയ കെട്ടിടത്തിൽ ചേർന്നു.
ഇറാന്റെ 100 രിയാൽ ബാങ്ക് നോട്ടിന്റെ മറുവശം ചിത്രീകരിച്ചതാണ് പഴയ കെട്ടിടം.
പാർലമെന്റിന്റെ ആദ്യ കെട്ടിടം (used: 1906–1979) ഇറാൻ സെനറ്റ് ബിൽഡിങ്‌ second building (used: 1980–2004) The third building (used: 2004–present) The third building (used: 2004–present) അവലംബം കുറിപ്പുകൾ ↑ Mohammad-Ali Hosseinzadeh (deceased), Minoo Khaleghi (disualified), Beytollah Abdollahi and Khaled Zamzamnejad (votes voided).
ഇറിറ്റിയോള ഡോയൽ ഇംഗ്ലീഷ് വിലാസം https://ml.wikipedia.org/wiki/Iretiola_Doyle Iretiola Doyle (2013)
ഒരു നൈജീരിയൻ നടിയും എന്റർടെയ്‌നറും ടിവി അവതാരകയും എഴുത്തുകാരിയും ഒരു പൊതു പ്രഭാഷകയുമാണ് ഇറെറ്റിയോള ഡോയൽ (ഇറെറ്റിയോള ഒലുസോള അയിൻകെ എന്നും അറിയപ്പെടുന്നു) ആദ്യകാല ജീവിതവും വിദ്യാഭ്യാസവും
1967 മേയ് 3 -ന് ഒണ്ടോ സ്റ്റേറ്റിലാണ് ഡോയൽ ജനിച്ചത്.
എന്നാൽ അമേരിക്കയിലെ ബോസ്റ്റണിൽ കുടുംബത്തോടൊപ്പം ആദ്യകാലം ചെലവഴിച്ചു.
നൈജീരിയയിൽ തിരിച്ചെത്തിയ ശേഷം അവർ ക്രൈസ്റ്റ്സ് സ്കൂൾ അഡോ എക്കിറ്റിയിൽ ചേർന്ന് മാസ് കമ്മ്യൂണിക്കേഷനിൽ ഡിപ്ലോമയും ജോസ് സർവകലാശാലയിൽ നിന്ന് തിയേറ്റർ ആർട്സിലും ബിരുദം നേടി.
എഴുത്തുകാരിയും നടിയും നിർമ്മാതാവും അവതാരകയുമാണ് ഐറിറ്റിയോള ഡോയൽ.
പത്ത് വർഷക്കാലം "ഓഗെ വിത്ത് ഐറിറ്റിയോള" എന്ന പേരിൽ അവരുടെ സ്വന്തം ഫാഷൻ, ലൈഫ്സ്റ്റൈൽ ഷോ നിർമ്മിക്കുകയും അവതരിപ്പിക്കുകയും ചെയ്തു.
വ്യത്യസ്ത സമയങ്ങളിൽ ചാനൽ ടിവിയിൽ "മോണിംഗ് റൈഡ്", "ടുഡേ ഓൺ എസ്ടിവി", "നിമസ ദിസ് വീക്ക് " എന്നിങ്ങനെ നിരവധി ടെലിവിഷൻ ഷോകൾ അവതരിപ്പിച്ചു.
" ഒരു എഴുത്തുകാരിയായ അവരുടെ ക്രെഡിറ്റുകളിൽ നിരവധി സ്ക്രീൻ പ്ലേകളുണ്ട്.
അമാക ഇഗ്‌വെയുടെ ടെമ്പസ്റ്റ് (സീസൺ 1) അവയിലൊന്നാണ്.
പാട്രിക് ഡോയലിനെ വിവാഹം കഴിച്ച അവർക്ക് ആറ് കുട്ടികളുണ്ട്.
രാജ്യമെമ്പാടുമുള്ള എൻഡ്‌സാർ പ്രതിഷേധത്തിനിടെ ചില പാലിയേറ്റീവുകൾ കൊള്ളയടിക്കപ്പെട്ടപ്പോൾ ഇത് വിശപ്പിന്റെ ഫലമാണെന്ന് ഐറിറ്റി തന്റെ ട്വിറ്റർ ഹാൻഡിൽ പറഞ്ഞു.
അവൾ പോസ്റ്റുചെയ്തു, "ഞങ്ങൾ സ്നേഹിക്കുന്നതിൽ പ്രശസ്തരാണെന്ന് എനിക്കറിയാം, പക്ഷേ അത്യാഗ്രഹമല്ല പാലിയേറ്റീവുകളിൽ തിക്കിലും തിരക്കിലും പെടുന്നത്, അത് വിശപ്പായിരുന്നു.
കടുത്ത വിശപ്പ്.
അതിൽ നിങ്ങളുടെ നേതാക്കൾ ഒരിക്കലും ജീവിക്കില്ല.
” അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഇറിറ്റിയോള ഡോയൽ
അമന്ദീപ് കൗർ ഇംഗ്ലീഷ് വിലാസം https://ml.wikipedia.org/wiki/Amandeep_Kaur
ഇന്ത്യയുടെ വനിതാ ദേശീയ ഫീൽഡ് ഹോക്കി താരമാണ് അമന്ദീപ് കൗർ (ജനനം: 1 ജനുവരി 1976).
2002-ലെ കോമൺവെൽത്ത് ഗെയിംസിൽ സ്വർണം നേടി.
അമന്റ് റിംഗ്നസ് ദ്വീപ് ഇംഗ്ലീഷ് വിലാസം https://ml.wikipedia.org/wiki/Amund_Ringnes_Island
അമന്റ് റിംഗ്നസ് ദ്വീപ് കാനഡയിലെ നുനാവുട്ടിൽ , ക്വിക്കിഖ്റ്റാലുക് മേഖലയിലെ സ്വെർഡ്രൂപ്പ് ദ്വീപുകളിലൊന്നാണ്.
അക്ഷാംശം 78 ഡിഗ്രിക്കും 79 ഡിഗ്രിക്കുമിടയിൽ ആർട്ടിക്ക് സമുദ്രത്തിലാണ് ഇതു സ്ഥിതിചെയ്യുന്നത്.
എല്ലെസ് റിംഗ്നസ് ദ്വീപിനു കിഴക്കായും ആക്സൽ ഹെബേർഗ് ദ്വീപിന് പടിഞ്ഞാറുമായാണ് ഇതു നിലനിൽക്കുന്നത്.
ഹസ്സൽ ജലസന്ധി അമന്റ് റിംഗ്നസ് ദ്വീപിനെ എല്ലെസ് റിംഗ്നസ് ദ്വീപിൽനിന്നു വേർതിരിക്കുന്നു.
അവലംബം ↑ {{ cite web }} : Cite has empty unknown parameter: | coauthors= ( help )
അമര സുള്ള്യ കലാപം ഇംഗ്ലീഷ് വിലാസം https://ml.wikipedia.org/wiki/Amara_Sullia_Rebellion Subedar Guddemane Appaiah Gowda in Madikeri
1857-ലെ ശിപായി ലഹളയ്ക്ക് ഇരുപത് വർഷം മുമ്പ്, 1837-ൽ നടന്ന അരേഭാഷ , കൊടവ , തുളുനാട് എന്നിവിടങ്ങളിലെ ജനങ്ങൾ ബ്രിട്ടീഷ് സർക്കാരിനെതിരെ സംഘടിപ്പിച്ച സായുധ കലാപമാണ് അമര സുള്ള്യ കലാപം (കല്യാണപ്പന കടകായി അല്ലെങ്കിൽ അമര സുല്യ റൈത എന്നും അറിയപ്പെടുന്നു).
സുബേദാർ നെരപണ്ട മാടയ്യ, സുബേദാർ കൊല്ലിര അച്ചയ്യ, സുബേദാർ ചീയക്ക്പൂവണ്ട ദേവയ്യ, സുബേദാർ മന്ദിര ഉത്തയ്യ എന്നിവർ സ്വാതന്ത്ര്യ സമര സേനാനികളെ പിന്തുണക്കുകയും പോരാടുകയും ചെയ്ത പ്രമുഖ കൊടവ നേതാക്കളായിരുന്നു.
അരെ ഭാഷേ സമുദായത്തിൽപ്പെട്ട ബലംബേരിയിൽ നിന്നുള്ള സുബേദാർ ഗുഡ്ഡേമനെ അപ്പയ്യ ഗൗഡ (ഗുഡ്ഡേര അപ്പു) പ്രസ്ഥാനത്തിലെ പ്രമുഖരിൽ ഒരാളായിരുന്നു.
1799-ൽ തെക്കൻ കനറ ബ്രിട്ടീഷ് ഭരണത്തിൻ കീഴിലായി.
എന്നാൽ ഹലേരി തലവന്മാരിൽ അവസാനത്തെ ആളായ ചിക്കവീരരാജ (1820-1844) അട്ടിമറിക്കപ്പെടുന്നതുവരെ കൂർഗിന് സ്വാതന്ത്ര്യബോധം കുറവായിരുന്നു.
കൂർഗ് പിടിച്ചടക്കിയതിനുശേഷം, ബ്രിട്ടീഷുകാർ അവരുടെ സൗകര്യാർത്ഥം 1804-ൽ കൂർഗ് രാജാവിന് നൽകിയ അമർസുള്ളിയൻ മാഗനെയും പുത്തൂരും കനറാ പ്രവിശ്യയിലേക്ക് മാറ്റി.
ഇത് മാഗനുകളിലെ നിവാസികൾക്ക് വലിയ കഷ്ടപ്പാടുകൾ സഹിക്കാൻ കാരണമായി.
ഗവൺമെന്റിന് നികുതി അടയ്ക്കുന്ന രീതിയിൽ ഒരു മാറ്റം അവർ ആദ്യം നിരീക്ഷിച്ചു.
കൂർഗിലെ രാജാക്കന്മാരുടെ ഭരണകാലത്താണ് നികുതി നൽകിയിരുന്നത്.
ദക്ഷിണ കന്നഡയിലെ സുല്യ പുത്തൂർ കാനറയുടെ പ്രവിശ്യയായി മാറുന്നതിന് മുമ്പ് രാജാവിന് ഉൽപ്പന്നങ്ങളുടെ രൂപത്തിൽ വരുമാനം നൽകുന്ന ഒരു പാരമ്പര്യമുണ്ടായിരുന്നു.
ഇതൊക്കെയാണെങ്കിലും കുടകിലെയും ദക്ഷിണ കന്നഡയിലെയും നിവാസികൾ പണമായി നികുതി അടയ്ക്കണമെന്ന് ബ്രിട്ടീഷുകാർ നിർദ്ദേശങ്ങൾ പുറപ്പെടുവിച്ചു.
വിദേശികളാണ് ഭരിക്കുന്നതെന്നും അവർ അധ്വാനിച്ചുണ്ടാക്കിയ പണം നികുതിയുടെ മറവിൽ തട്ടിയെടുക്കുകയാണെന്നും ആളുകൾ വിശ്വസിക്കാൻ തുടങ്ങി.
കുറിപ്പുകൾ അവലംബം Citations
അമരം (വിവക്ഷകൾ)
അമരം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
വഞ്ചിയുടെ ഉയർന്ന ഭാഗത്തെ അമരം എന്നു പറയുന്നു.
അമരം (ചലച്ചിത്രം) അമരം (നക്ഷത്രരാശി) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
അമരകോശം ഇംഗ്ലീഷ് വിലാസം https://ml.wikipedia.org/wiki/Amarakosha പാരമേശ്വരിയുടെ പൂറംചട്ട
നവരത്നങ്ങളിലൊരാളായ അമരസിംഹൻ ക്രിസ്ത്വബ്ദം നാലാം ശതകത്തിൽ രചിച്ച ശബ്ദകോശമാണ് അമരകോശം ( സംസ്കൃതം : अमरकोश ) ആദ്യത്തെ സംസ്കൃത ശബ്ദകോശമാണിത്.
പദ്യരൂപത്തിൽ രചിക്കപ്പെട്ട ഈ ശബ്ദകോശത്തിൽ ഏകദേശം പതിനായിരം വാക്കുകളുണ്ട്.
നാമലിംഗാനുശാസനം (नामलिङ्गानुशासनम्)എന്നും അറിയപ്പെടുന്നു.
വിക്രമാദിത്യ സദസ്സിലെ നവരത്നങ്ങളിൽ ഒരാളായിരുന്നു ഒരു ബുദ്ധസന്യാസിയായ അമരസിംഹൻ വ്യാഖ്യാനങ്ങൾ പഞ്ചിക
പഞ്ചിക എന്നൊരു പഴയ കേരളീയവ്യാഖ്യാനമുണ്ടു്.
ഇതിൽ സംസ്കൃതവും ഭാഷയും ഇടകലർന്നിരിക്കുന്നുവെങ്കിലും ഭാഷയ്ക്കാണു് പ്രാധാന്യം.
ബാലപ്രിയ
കൈക്കുളങ്ങര രാമവാരിയർ അമരകോശത്തിനു രചിച്ചിട്ടുള്ള ബാലപ്രിയ എന്ന വ്യാഖ്യാനത്തിൽ പഞ്ചികയെ ആപാദചൂഡം ഉപജീവിച്ചിട്ടുണ്ടു്.
പാരമേശ്വരി
സി. പരമേശ്വരൻ മൂസ്സത് പാരമേശ്വരി എന്ന പേരിൽ അമരകോശത്തിന് വ്യാഖ്യാനം എഴുതിയിട്ടുണ്ട്.
അമരംഭാഷ അവലംബം ↑ http://sanskritdocuments.org/doc_z_misc_amarakosha.html ↑ https://books.google.ae/books?id=Be3PCvzf-BYC pg=PA109 lpg=PA109 dq=chera+and+buddhism source=bl ots=9kanUcjnDq sig=Traf07JuSw-0dA9xhxEl3JclfY8 hl=en sa=X ved=0ahUKEwj69N6FgfrSAhWNhRoKHXAICgEQ6AEIKjAC#v=onepage q=chera%20and%20buddhism f=false ↑
അമയോട്രോപ്പിക് ലാറ്ററൽ സ്‍ക്ലീറോസിസ് ഈ ലേഖനം അമിട്രോഫിക് ലാറ്ററൽ സ്‌ക്ലീറോസിസ് എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
മോട്ടോർ ന്യൂറോൺ രോഗം (MND),ലൂ ഗെറിഗ്സ് രോഗം എന്നും അറിയപ്പെടുന്ന അമയോഫിക് ലാറ്ററൽ സ്ക്ലിറോസിസ് (ALS), എന്നത് നിരവധി സവിശേഷതകള്ളുള്ള ഒരു രോഗമാണ്, വൊളണ്ടറി പേശികളെ നിയന്ത്രിക്കുന്ന ന്യൂറോണുകളുടെ മരണം സംഭവിപ്പിക്കുന്നതു വഴി ഈ രോഗം ബാധിച്ച വ്യക്തി അതി വേഗം മരണം പ്രാപിക്കുന്നു.
ഈ രോഗം ബാധിച്ചു കഴിഞ്ഞാൽ ക്രമേണ  പേശികളുടെ കരുത്തും വലിപ്പവും കുറയുയുകയും  സംസാരശേഷി നഷ്ടപ്പെടുകയും ഭക്ഷണം വിഴുങ്ങാനുള്ള ശേഷി നഷ്ടപ്പെടുകയും ചെയ്യും.
മിക്കവർക്കും വേദന അനുഭവപ്പെടുന്നു.
രോഗത്തിൻ്റെ അവസാന ഘട്ടത്തിൽ ശ്വസിക്കാനുള്ള പേശീബലം നഷ്ടപ്പെടുക വഴിയാണ് രോഗി മരിക്കുന്നത്.
ലോക പ്രശസ്ത ജ്യോതിശാസ്ത്രജ്ഞനും ചിന്തകനും എഴുത്തുകാരനുമായ സ്റ്റീഫൻ വില്യം ഹോക്കിംങ് ഈ രോഗത്തെ അതിജീവിച്ച വ്യക്തിയാണ്.
അമരം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Amaram_(Malayalam_Movie)
1991-ൽ പുറത്തിറങ്ങിയ ഒരു മലയാളചലച്ചിത്രമാണ് അമരം .
ലോഹിതദാസ് തിരക്കഥയെഴുതി ഭരതൻ സംവിധാനം നിർവഹിച്ച ഈ ചിത്രം മുക്കുവരുടെ കഥ പറയുന്നു.
മമ്മുട്ടി , മുരളി , മാതു , അശോകൻ , കെ.പി.എ.സി. ലളിത തുടങ്ങിയവരാണ് ചിത്രത്തിൽ പ്രധാന കഥാപാത്രങ്ങളെ അവതരിപ്പിച്ചത്.
ഈ ചിത്രത്തിലെ അഭിനയത്തിന് കെ.പി.എ.സി. ലളിത മികച്ച സഹനടിക്കുള്ള ദേശീയ ചലച്ചിത്രപുരസ്കാരം നേടി.
പുറമെ നിന്നുള്ള കണ്ണികൾ അമരം ഇന്റർനെറ്റ് മൂവി ഡാറ്റാബേസിൽ
അമരം (നക്ഷത്രരാശി) ഇംഗ്ലീഷ് വിലാസം https://ml.wikipedia.org/wiki/Puppis_(Constellation)
ദക്ഷിണാർദ്ധഖഗോളത്തിലെ ഒരു നക്ഷത്രരാശിയാണ്‌ അമരം (Puppis).
പ്രകാശമേറിയ നക്ഷത്രങ്ങളില്ലാത്തതിനാൽ തിരിച്ചറിയാൻ ബുദ്ധിമുട്ടായ ഒരു നക്ഷത്രരാശിയാണ്‌ ഇത്.
ജ്യോതിശാസ്ത്രവസ്തുക്കൾ M46,M47 ഓപ്പൺ ക്ലസ്റ്ററുകൾ
ആകാശഗംഗ കടന്നുപോകുന്നതിനാൽ ഈ നക്ഷത്രരാശിയിൽ ധാരാളം ഓപ്പൺ ക്ലസ്റ്ററുകളുണ്ട് .
മെസ്സിയർ വസ്തുക്കളായ M46 , M47 , M93 എന്നിവ ഈ നക്ഷത്രരാശിയിലെ ഓപ്പൺ ക്ലസ്റ്ററുകളാണ്‌.
പുരാതന നക്ഷത്രരാശിയായ ആർഗോനേവിസ് (Argo Navis) വിഭജിക്കപ്പെട്ടാണ്‌ അമരം, ഓരായം (Carina) , കപ്പൽ‌പായ (Vela) എന്ന ആധുനിക നക്ഷത്രരാശികൾ നിർമ്മിക്കപ്പെട്ടത്.
ഇവയിൽ ഏറ്റവും വലുതാണ്‌ അമരം രാശി.
എങ്കിലും ആർഗോനേവിസിലെ പ്രകാശമേറിയ നക്ഷത്രങ്ങൾ മറ്റു രാശികളിലായതിനാൽ ഈ രാശിയിൽ α , β {\displaystyle \alpha ,\beta } മുതലായ നക്ഷത്രങ്ങളില്ല എന്ന പ്രത്യേകതയുണ്ട്.
അമയംകോട്
മലപ്പുറം ജില്ലയിലെ മഞ്ചേരി നഗരസഭാ പരിധിയിലെ പയ്യനാട് വില്ലേജിലെ ഒരു ഗ്രാമമാണ് അമയംകോട്.
നഗരസഭയിലെ 27, 17 വാർഡുകളുൾകൊള്ളുന്ന പ്രദേശമാണിത്.
ഇവിടെ ഒരു ജുമാ മസ്ജിദും ഒരു സെക്കണ്ടറി മദ്റസയും നിലവിലുണ്ട്.
ഏകദേശം 500 ലധികം വീടുകൾ ഈ പ്രദേശത്തുണ്ട്.
അമര ഇംഗ്ലീഷ് വിലാസം https://ml.wikipedia.org/wiki/Lablab_purpureus
ഇന്ത്യ , ആഫ്രിക്ക , ഇന്തോനേഷ്യ എന്നീ രാജ്യങ്ങളിൽ  വളരുന്നതും പയറുവർഗ്ഗത്തിൽ പെടുന്നതുമായ ഒരു സസ്യമാണ്‌ അമര .
( Hyacinth Bean ) ( ശാസ്ത്രീയനാമം : Lablab purpureus ) .
ഇത് ഇന്ത്യൻ ബീൻ , ഈജിപ്ത്യൻ ബീൻ എന്നീ പേരുകളിലും അറിയപ്പെടുന്നു.
വിയറ്റ്നാമീസ് ഭാഷയിൽ ഇതിനെ ഡൌ വാന് ( đậu ván ) എന്നറിയപ്പെടുന്നു.
ഈ പരമ്പരാ‍ഗത സസ്യ ഭക്ഷണം ഭക്ഷണത്തിലെ നൈട്രജന്റെ അളവ് കൂടാൻ ഉപകരിക്കുന്ന ഒന്നാണ്.
Lablab ജനുസിലെ ഏക സ്പീഷിസാണിത് Seeds of the purple hyacinth bean പ്രത്യേകതകൾ
ഇത് വള്ളികളായിട്ടാണ് വളരുന്നത്.
ഇതിന്റെ പൂവിന് പർപ്പിൾ നിറമാണ്.
ഇതിന്റെ വിത്തിന് (പയർ) കടും പർപ്പിൾ നിറമാണ്.
വള്ളികളായി വളരുന്നതുകൊണ്ട് വേലികളിൽ നട്ടുപിടിപ്പിച്ച് വളർത്തുന്നതിന് അനുയോജ്യമായ ഒരു സസ്യവർഗ്ഗമാണ് ഇത്.
ഇത് വളരെ വേഗത്തിൽ വളരുന്ന ഒരു സസ്യമാണ്.
ഇതിന്റെ പൂവിന്റെ സുഗന്ധം ചിത്രശലഭങ്ങളെയും വണ്ടുകളേയും ആകർഷിക്കുന്നു.
ഇത് ഒരു ഔഷധസസ്യമായിട്ടും ഉപയോഗിക്കാറുണ്ട്.
വിയറ്റ്നാമിലെ ഹ്യൂവിൽ ഇത് ചേ ഡൌ വാൻ ( chè đậu ván ) എന്ന ഭക്ഷണത്തിലെ പ്രധാന ഘടകമാണ്.
ചിത്രശാല ചിത്രങ്ങൾ അമര അമര അമര അമര അമരക്ക അമരക്ക അമരയുടെ രേഖാചിത്രം പുറത്തേക്കുള്ള കണ്ണികൾ Wikimedia Commons has media related to Hyacinth bean .
The Hyacinth Bean - Informative but non-scholarly essay on Hyacinth Bean history, uses, etymology.
The Banglalore bean Murphy, Andrea M.; Colucci, Pablo E. A tropical forage solution to poor quality ruminant diets: A review of Lablab purpureus Livestock Research for Rural Development (11) 2 1999 അവലംബം
അൽ ഉർവത്തുൽ വുഥ്ഖ
ജമാലുദ്ദീൻ അഫ്ഗാനി , മുഹമ്മദ് അബ്ദു എന്നിവർ ചേർന്ന് സ്ഥാപിച്ച ഒരു കൊളോണിയൽ വിരുദ്ധ ഇസ്‌ലാമിക പ്രസിദ്ധീകരണമായിരുന്നു അൽ ഉർവത്തുൽ വുഥ്ഖ ( അറബി : العروة الوثقى ‬ , The Firmest Bond ) .
1884 മാർച്ച് മുതൽ അതേവർഷം ഒക്ടോബർ വരെ മാത്രമേ ഇത് പ്രസിദ്ധീകരിക്കപ്പെട്ടുള്ളൂ എങ്കിലും, അറബ് നവോത്ഥാനത്തിന്റെ ഏറ്റവും പ്രഥമവും പ്രധാനവുമായ പ്രസിദ്ധീകരണമായി കരുതപ്പെടുന്നു.
ഇസ്‌ലാമികസമൂഹത്തോട് സംവദിച്ച ഉർവ, ഐക്യത്തിന് വേണ്ടി ആഹ്വാനം ചെയ്തു.
യൂറോപ്യൻ കൊളോണിയലിസത്തിനെതിരെ ഉറച്ച നിലപാടും സ്വീകരിച്ചതോടെ, ഈജിപ്റ്റിലും ഇന്ത്യയിലും ബ്രിട്ടീഷ് അധികാരികൾ ഇത് നിരോധിച്ചു.
ബലിഷ്ഠമായ കരാർ എന്നർത്ഥം വരുന്ന അറബി പദമാണ് അൽ ഉർവത്തുൽ വുഥ്ഖ ഖുർആനിൽ രണ്ടുതവണ ഈ നാമം പ്രത്യക്ഷപ്പെടുന്നുണ്ട്.
അൽ ഐൻ ഇംഗ്ലീഷ് വിലാസം https://ml.wikipedia.org/wiki/Al_Ain ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വലിപ്പത്തിന്റെ കാര്യത്തിൽ ഐക്യ അറബ് എമിറേറ്റുകളിലെ നാലാമത്തേതും അബുദാബി എമിറേറ്റിലെ രണ്ടാമത്തേതുമായ പട്ടണമാണ്‌ അൽ-ഐൻ .
ഈ നഗരത്തിന്റെ പച്ചപ്പ് കാരണം "പൂന്തോട്ട നഗരം"(Garden City) എന്നും അറിയപ്പെടുന്നു.
യുടെ തലസ്ഥാനനഗരിയായ അബുദാബിയിൽ നിന്ന് ഏകദേശം 160 കിലോമീറ്റർ കിഴക്കായും ദുബൈയിൽ നിന്ന് 120 കിലോമീറ്റർ തെക്ക്മാറിയുമാണ്‌ അൽ-ഐൻ സ്ഥിതിചെയ്യുന്നത്.
2009 ലെ കണക്ക് പ്രകാരം ഇവിടുത്തെ ജനസംഖ്യ 374,000 ആണ്‌.
യുടെ ആദ്യ രാഷ്ട്രപതി ഷെയ്‌ഖ് സായിദ് ബിൽ സുൽത്താൻ അൽ-നഹ്യാന്റെ ജന്മസ്ഥലംകൂടിയാണ്‌ അൽ-ഐൻ.
രാജ്യത്തിലെ തദ്ദേശിയർ ഏറ്റവും കൂടുതൽ വസിക്കുന്നതും അൽ-ഐനിലാണ്‌.
ഒമാന്റെ അതിർത്തിയോട് ചേർന്നാണ്‌  അൽ-ഐന്റെ കിടപ്പ്.
ഭൂമിശാസ്ത്രപരമായി യു.എ.ഇ.
യുടെ മദ്ധ്യഭാഗത്ത് നിന്ന് ഒരു ത്രികോണം പോലെയുള്ള വിശാലപാത അൽ-ഐൻ,അബുദാബി,ദുബൈ എന്നിവയെ ബന്ധിപ്പിക്കുന്നു.
ഈ ഓരോപട്ടണവും മറ്റു പട്ടണവുമായി ഏകദേശം 130 കിലോമീറ്റർ അകലത്തിലായി നിലകൊള്ളുന്നു.
ചരിത്രം അൽ ഐനിലെ ഒരു സാധാരണ തെരുവ്
ചരിത്രപരമായി ഈ ഭൂപ്രദേശം അറിയപ്പെട്ടിരുന്നത് തവാം,അൽ-ബുറൈമി ഒയാസിസ്,അൽ-ഐൻ എന്നിങ്ങനെയാണ്‌.
"നീരുറവ" എന്നാണിതിന്റെ അർത്ഥം.
4000 വർഷങ്ങൾക്കു മുമ്പ് തന്നെ നിരന്തര ജനവാസമുള്ള ഈ പ്രദേശം രാജ്യത്തിന്റെ സാംസ്കാരിക പാരമ്പര്യത്തിന്റെ കേന്ദ്രസ്ഥലമായാണ്‌ പരിഗണിക്കപ്പെടുന്നത്.
ഇന്ന് ഒമാനി പട്ടണമായ ബുറൈമിയുടെ നഗരഭാഗങ്ങൾ അൽ-ഐനുമായി ലയിച്ചിരിക്കുന്നു.
2006 വരെ അൽ-ഐനും ബുറൈമിയും ഒരു പൊതു അതിർത്തി പങ്കിടുകയും ഒറ്റ യൂനിറ്റെന്ന പോലെ പ്രവർത്തിക്കുകയും ചെയ്തു വന്നു.
പിന്നീട് അതേവർഷം സെപ്റ്റംബർ 14 ന്‌ യു.എ.ഇ.
സർക്കാർ പൊതു അതിർത്തി അടക്കുകയും ബുറൈമിയിൽ നിന്ന് യു.എ.ഇ.
യിലേക്കോ  ഇവിടെ നിന്ന് ബുറൈമിയിലേക്കോ പോകുന്ന എല്ലാ വ്യക്തികൾക്കും എമിഗ്രേഷൻ ക്ലിയറൻസ് നിർബന്ധമാക്കി ഉത്തരവിറക്കുകയും ചെയ്തു.
പേർഷ്യൻ ഗൾഫ് രാജ്യങ്ങളിലെ പൗരന്മാർക്ക്  പ്രധാന കവാടത്തിലൂടെ പോകാമെങ്കിൽ വിദേശികൾക്ക് "ഹിലി" ക്രോസ്സിങ്ങോ ഇന്റർകോണ്ടിനെന്റൽ ക്രോസിങ്ങോ വഴി പോകണം.
ജനങ്ങൾ ഇവിടെ വാസമുറപ്പിക്കുന്നതിൽ പ്രധാന ആകർഷണ ഘടകമായത് ഇവിടെ കാണപ്പെടുന്ന നിരവധി ഭൂഗർഭ നീരുറവകളാണ്‌‌.
ഒട്ടകയോട്ട മത്സരങ്ങളും ഒട്ടകങ്ങളുടെ പ്രജനനവും ഉൾപ്പെടെയുള്ള അതിന്റെ ഭൂതകാല പാരമ്പര്യം ഇപ്പോഴും നിലനിൽക്കുന്നു.
"ഫലജ്" എന്ന പേരിൽ അറിയപ്പെടുന്ന പുരാതന ജലസേചന രീതി ഇപ്പോഴും ചില ഭാഗങ്ങളിലുണ്ട്.
ഭൂഗർഭ ജലം ടണൽ ശൃംഖലയിലൂടെ വിതരണം നടത്തി എവിടെയെങ്കിലും വെച്ച് തുറന്ന ചാനലിലൂടെ ഒഴുകാൻ അനുവദിച്ച് ആവശ്യാനുസരണം ഒഴുക്കിനെ നിയന്ത്രിച്ചും തിരിച്ച് വിട്ടും നടത്തുന്ന  ജലസേചന രീതിയാണ്‌ ഫലജ്.
ഭൂമിശാസ്ത്രം ജബൽ ഹഫീത്
അബുദാബി എമിറേറ്റിന്റെ കിഴക്കൻ മേഖലയിൽ ‍ദുബൈയുടെ തെക്കും അബുദാബിയുടെ കിഴക്കുമായാണ്‌ അൽ-ഐൻ സ്ഥിതിചെയ്യുന്നത്.
കിഴക്കൻ മേഖല ഏകദേശം 13,100  ചതുരശ്ര കിലോമീറ്റർ ഉൾകൊള്ളുന്നു.
കിഴക്ക് ഒമാനും ,ദുബൈ,ഷാർജ എന്നിവ വടക്കും,അബുദാബി പടിഞ്ഞാറും ശ്യൂന്യ മരുഭൂമി, സൗദി അറേബ്യ എന്നിവ തെക്കും സ്ഥിതിചെയ്യുന്നു.
അൽ ഐന്റെ ഭൂവിഭാഗം കിഴക്കോട്ട് യാത്രചെയ്യും തോറും അതുല്യവും വ്യത്യസ്തവുമാണ്‌.
1,300 മീറ്റർ ഉയരത്തലായി തെക്ക്കിഴക്ക് ഭാഗത്ത് സ്ഥിതിചെയ്യുന്ന ജബൽ ഹഫീത് പർ‌വതം അൽ-ഐന്റെ നിത്യസ്മാരകമാണ്‌.
അൽ-ഐനിറ്റെ വടക്കും കിഴക്കുമായി വിവിധ ഘടനയിലുള്ള ഡ്യൂൺസുകളും കാണാം.
അവലംബം ബാഹ്യ കണ്ണികൾ Al Ain Living Archived 2008-09-12 at the Wayback Machine .
Al Ain Municipality Archived 2012-02-11 at the Wayback Machine .
Al Ain Portal Archived 2005-02-07 at the Wayback Machine .
Tawam Hospital Archived 2009-05-06 at the Wayback Machine .
Al Ain National Museum Al Ain Football Club Al Ain: Oasis in the Desert (Photographic essay from Al Ain Women's College) Archived 2012-05-03 at the Wayback Machine .
Al Ain Times Archived 2009-12-28 at the Wayback Machine .
Al Ain Mall Al Ain University of Science and Technology Al Falah University Abu Dhabi University [ http://qpinternational.com/flash/projects.php?mstart=92 QP International
അൽ ഇഖ്‌ലാസ് ഇംഗ്ലീഷ് വിലാസം https://ml.wikipedia.org/wiki/Al-Ikhlas
ഖുർ‌ആനിലെ നൂറ്റിപ്പന്ത്രണ്ടാം അദ്ധ്യായമാണ് ഇഖ് ലാസ് (നിഷ്കളങ്കത).
( അറബി : سورة الإخلاص ).
ഇസ്ലാമിന്റെ അടിസ്ഥാനമായ ഏകദൈവവിശ്വാസത്തെപ്പറ്റിയാണ് ഈ അദ്ധ്യായത്തിൽ പ്രതിപാദിക്കുന്നത്.
ഇങ്ങനെയാണത്, പരമകാരുണികനും കരുണാനിധിയുമായ അല്ലാഹുവിന്റെ നാമത്തിൽ.
നബിയേ,പറയുക: അല്ലാഹു ഏകനാകുന്നു.
അല്ലാഹു ഏവർക്കും ആശ്രയമായിട്ടുള്ളവനാകുന്നു അവൻ ( ആർക്കും ) ജൻമം നൽകിയിട്ടില്ല.
ആരുടെയും സന്തതിയായി ജനിച്ചിട്ടുമില്ല.
അവന്ന്‌ തുല്യനായി ആരും ഇല്ലതാനും .
അതുകൊണ്ട് തന്നെ നാല് സൂക്തങ്ങൾ മാത്രമുള്ള ഈ അദ്ധ്യായം ഖുർ‌ആനിന്റെ മൂന്നിലൊന്ന് എന്നറിയപ്പെടുന്നു.
സൂക്തങ്ങൾ : നാല് ഈ അദ്ധ്യായത്തിൻ‌റ്റെ മറ്റു പേരുകൾ അസാസ് (അടിത്തറ) മഅ്‌രിഫഃ (വിജ്ഞാനം) തൗഹീദ് (ഏകദൈവസിദ്ധാന്തം) പുറത്തേക്കുള്ള കണ്ണികൾ ഈ അദ്ധ്യായത്തിന്റെ യൂണികോഡിലുള്ള മലയാളം പരിഭാഷ മുൻപുള്ള സൂറ: അൽ മസദ് ഖുർആൻ അടുത്ത സൂറ: അൽ ഫലഖ് സൂറത്ത്
(അദ്ധ്യായം) 112
അൽ ഉല
മദീന മേഖലയിലെ ഒരു ഗവർണറേറ്റും വടക്കുപടിഞ്ഞാറൻ സൗദി അറേബ്യയിലെ ഒരു നഗരവുമാണ് അൽ ഉല ( അറബി : ٱلْعُلَا ‬ al-ʿulā ).
ചരിത്രപരമായ സുഗന്ധവ്യഞ്ജന വ്യാപാരപാതയിലുള്ള അൽ ഉല നഗരം ഇന്ന് അതേ പേരിലുള്ള ഗവർണറേറ്റിലാണ് നിലകൊള്ളുന്നത് ( അറബി : مُحَافَظَة ٱلْعُلَا ‬ ).
ഈ ഗവർണറേറ്റ് മദീന പ്രവിശ്യയുടെ ഏഴിലൊന്ന് വിസ്തീർണ്ണം കവരുന്നു.
മദീനയിൽ നിന്ന് 300 കിലോമീറ്റർ വടക്കും, തൈമ നഗരത്തിൽ നിന്ന് 110 കിലോമീറ്റർ തെക്കുപടിഞ്ഞാറായുമാണ് അൽ ഉല സ്ഥിതി ചെയ്യുന്നത്.
അൽ ഉല നഗരത്തിലെ ജനസംഖ്യ 5,426 ആണ്.
പുരാതന ലിഹ്യാനികളുടെ ( ഡെഡാനൈറ്റ് ) തലസ്ഥാനമായിരുന്നു അൽ ഉല .
യുനെസ്കോയുടെ ലോക പൈതൃക പട്ടികയിൽ പെട്ട മദായിൻ സ്വാലിഹ് ഈ ഗവർണറേറ്റിലാണുള്ളത്.
അൽ ഉല നഗരത്തിൽ നിന്ന് 22 കിലോമീറ്റർ വടക്കായാണ് മദായിൻ സ്വാലിഹ് നിലകൊള്ളുന്നത് ചരിത്രം മദായിൻ സാലിഹിലെ ഒരു ശിലാഭവനം ഇതും കാണുക സരാവത് മലനിരകൾ ഹിജാസ് പർവതനിരകൾ ഹിജാസ് റെയിൽവേ അവലംബം ബാഹ്യ ലിങ്കുകൾ അൽ ഉല എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
അൽ ഉസ്സ
അൽ-ഉസ്സ ( അറബി : العزى ‬ al-ʻUzzá [al ʕuzzaː] ) ഇസ്ലാമിന് മുൻപുള്ള അറേബ്യൻ മതങ്ങളിലെ മുന്ന് പ്രധാന ദേവതകളിൽ ഒന്നായിരുന്നു.
അല്ലത് , മനത് എന്നീ ദേവതകൾക്കൊപ്പം അൽ ഉസ്സയെയും ജനങ്ങൾ ആരാധിച്ചിരുന്നു.
നബാതിയന്മാർ അൽ ഉസ്സയെ ഗ്രീക്ക് ദേവതയായ ആഫ്രോഡൈറ്റി ഔറാനിയയ്ക്ക് (റോമൻ വീനസ് കേലസ്റ്റിസ്) തുല്യയായിട്ടാണ് കരുതിയിരുന്നത്.
മക്കയ്ക്കടുത്തുള്ള അത്-തായിഫിലെ ഒരു സമചതുരക്കട്ട അൽ ഉസ്സ വിശ്വാസത്തിന്റെ ഭാഗമായി ആരാധിച്ചിരുന്നു.
ഖുറാനിലെ സൂറ 53 :19-ൽ ജനങ്ങൾ ആരാധിച്ചിരുന്ന ഒരു ദേവതയായി അൽ ഉസ്സയെപ്പറ്റി പരാമർശമുണ്ട്.
ഹുബാളിനെപ്പോലെ അൽ ഉസ്സയോടും കുറേഷ് ഗോത്രവർഗ്ഗക്കാർ സംരക്ഷണത്തിനായി പ്രാർത്ഥിച്ചിരുന്നു.
"624-ൽ ' ഉഹുദ് യുദ്ധത്തിൽ ' കുറേഷ് വംശജരുടെ യുദ്ധാഹ്വാനം ഇപ്രകാരമായിരുന്നു: "ഉസ്സയുടെ ജനങ്ങളേ, ഹുബാളിന്റെ ആൾക്കാരേ!
" സാത്താന്റെ വചനങ്ങൾ സംബന്ധിച്ച ഇബ്ൻ ഇഷാക്കിന്റെ പ്രസ്താവനയിലും അൽ ഉസ്സ പ്രത്യക്ഷപ്പെടുന്നുണ്ട്.
അൽ ഉസ്സയുടെ ക്ഷേത്രവും വിഗ്രഹവും ഖാലിദ് ഇബ്ൻ അൽ വാലിദ് 630 എഡിയിൽ നശിപ്പിച്ചിരുന്നു.
ക്ഷേത്രം തകർത്തത്
മക്ക കീഴടക്കിയതിന് പിന്നാലെ മുഹമ്മദ് ഇസ്ലാമിക കാലത്തിനു മുൻപുള്ള വിഗ്രഹങ്ങൾ നശിപ്പിക്കുവാൻ ആരംഭിച്ചു.
ഖാലിദ് ഇബ്ൻ അൽ-വാലിദിനെ 630 എഡിയിലെ റംസാനിൽ അദ്ദേഹം നഖ്‌ല എന്ന സ്ഥലത്തേയ്ക്കയച്ചു.
ക്വറൈഷ്, കിനാന എന്നീ ഗോത്രക്കാർ ഇവിടെ അൽ ഉസ്സയുടെ വിഗ്രഹം ആരാധിച്ചിരുന്നു.
ബാനു ഷൈബാനിൽ നിന്നുള്ളവരായിരുന്നു ആരാധനാലയത്തിന്റെ മേൽനോട്ടക്കാർ.
അൽ ഉസ്സ ഈ പ്രദേശത്തെ ഏറ്റവും പ്രധാനപ്പെട്ട ദേവതയായാണ് കരുതപ്പെട്ടിരുന്നത്.
30 കുതിരക്കാരുമായി ഖാലിദ് ക്ഷേത്രം തകർക്കാൻ പുറപ്പെട്ടു.
അവിടെ അൽ ഉസ്സയുടെ രണ്ട് വിഗ്രഹങ്ങളുണ്ടായിരുന്നു.
ഒന്ന് യഥാർത്ഥ വിഗ്രഹമായിരുന്നുവെങ്കിലും ഒരെണ്ണം ശരിയായ വിഗ്രഹമായിരുന്നില്ല.
ഖാലിദ് ആദ്യം തെറ്റായ വിഗ്രഹമാണ് കണ്ടുപിടിച്ച് നശിപ്പിച്ചത്.
അതിനുശേഷം അദ്ദേഹം മുഹമ്മദിനടുത്ത് തിരികെയെത്തി താൻ വിജയിച്ചു എന്നറിയിച്ചു.
"നീ എന്തെങ്കിലും അസാധാരണമായി കണ്ടുവോ?"
എന്ന് പ്രവാചകൻ ചോദിച്ചു.
ഖാലിദ് "ഇല്ല" എന്ന് മറുപടി പറഞ്ഞപ്പോൾ "എങ്കിൽ നീ അൽ ഉസ്സയെ നശിപ്പിച്ചിട്ടില്ല" എന്നും "ഒരിക്കൽ കൂടി പോകൂ" എന്നും ആജ്ഞാപിച്ചു.
തെറ്റുപറ്റിയതിലെ ദേഷ്യവുമായി ഖാലിദ് നഖ്‌ലയിലേയ്ക്ക് ഒന്നുകൂടി യാത്ര ചെയ്തു.
ഇത്തവണ അൽ ഉസ്സയുടെ യഥാർത്ഥ ക്ഷേത്രം കണ്ടുപിടിച്ച ഖാലിദ് ക്ഷേത്രത്തിൽ പ്രവേശിച്ചു.
ക്ഷേത്ര നടത്തിപ്പുകാർ ഓടി രക്ഷപെട്ടിരുന്നുവെങ്കിലും വിഗ്രഹത്തിന് സ്വയം പ്രതിരോധിക്കാൻ കഴിയും എന്ന വിശ്വാസത്തിൽ ഒരു വാൾ വിഗ്രഹത്തിന്റെ കഴുത്തിൽ തൂക്കിയിരുന്നു.
ഖാലിദ് ക്ഷേത്രത്തിൽ പ്രവേശിച്ചപ്പോൾ ഇരുണ്ട നിറമുള്ള നഗ്നയായ ഒരു സ്ത്രീ മാർഗ്ഗതടസ്സമുണ്ടാക്കി നിന്നുകൊണ്ട് കരയുന്നുണ്ടായിരുന്നു.
ഈ സ്ത്രീ വിഗ്രഹം സംരക്ഷിക്കാനാണോ തന്നെ വശീകരിക്കാനാണോ നിൽക്കുന്നതെന്ന് ഖാലിദിന് മനസ്സിലായില്ല.
ഖാലിദ് അള്ളാഹുവിന്റെ നാമത്തിൽ വാളൂരി ഒറ്റ വെട്ടിന് ഈ സ്ത്രീയെ രണ്ടായി മുറിച്ചു.
എന്നിട്ട് ഖാലിദ് വിഗ്രഹം തച്ചുടയ്ക്കുകയും തിരികെ മക്കയിലെത്തുകയും ചെയ്തു.
പ്രവാചകനോട് എന്താണ് നടന്നതെന്ന് പറഞ്ഞപ്പോൾ അദ്ദേഹം "അതെ, അത് അൽ ഉസ്സയായിരുനു; ഇനി അവൾ നിന്റെ നാട്ടിൽ ഒരിക്കലും ആരാധിക്കപ്പെടുകയില്ല" എന്നും പറഞ്ഞു ഉസ്സയുടെ കൾട്ട്
ഹിഷാം ഇബ്ൻ അൽ-കൽബി എഴുതിയ ബുക്ക് ഓഫ് ഐഡൽസ് ( കിതാബ് അൽ-അസ്നാം ) എന്ന പുസ്തകത്തിൽ ഇപ്രകാരം പറയുന്നു: അവൾക്കുമീതേ [ഒരു അറബി] ബസ്സ് എന്ന കെട്ടിടം പണിതു.
ഇതിൽ ആളുകൾക്ക് പ്രവചനങ്ങൾ ലഭിക്കുമായിരുന്നു .
അറബികളും കുറേഷുകളും തങ്ങളുടെ കുട്ടികൾ അബ്ദുൾ ഉസ്സ എന്ന് പേരിട്ടുവിളിക്കുമായിരുന്നു.
കുറേഷുകൾക്കിടയിലെ ഏറ്റവും വലിയ വിഗ്രഹമായിരുന്നു ഇത്.
അവർ അൽ ഉസ്സയ്ക്കടുത്തേയ്ക്ക് സമ്മാനങ്ങളുമായി യാത്ര ചെയ്യുമായിരുന്നു.
ബലികളിലൂടെ അവളുടെ അനുഗ്രഹം അവർ തേടുമായിരുന്നു.
ക‌അബയെ ചുറ്റിക്കൊണ്ട് കുറേഷുകൾ ഇപ്രകാരം പറയുമായിരുന്നു, അല്ലത് , അൽ-ഉസ്സ, അടുത്തുതന്നെയുള്ള വിഗ്രഹമായ അൽ മനത് , ഇവർ അൽ-ഖരാനിക് തന്നെ ഇവരുടെ ഇടപെടൽ തേടേണ്ടതാണ്.
ഈ പ്രാർത്ഥനയിലെ അവസാന വരി സാത്താന്റെ വചനങ്ങളിൽ ഉൾപ്പെട്ടിട്ടുണ്ട്.
"ബഹുമാനിക്കപ്പെടുന്ന സ്ത്രീകൾ" എന്നാണ് ഫാരിസ് വിഗ്രഹങ്ങളുടെ പുസ്തകത്തിൽ ഈ വരി തർജ്ജമ ചെയ്യുന്നത്.
"അക്ഷരാർത്ഥത്തിൽ നുമിഡിയയിലെ കൊക്കുകൾ" എന്നാണ് ഈ വാക്കിന്റെ അർത്ഥം എന്ന് അദ്ദേഹം പറയുന്നുണ്ട്.